1710 йылда Гендель ниндәйҙер барон Килмансек кәңәше буйынса Ганноверға килә, уны ул Италияла осратҡан ине[27]. Бында Георгты уның ижадын яратҡан композитор Агостино Стеффани ҡаршы ала[28]. Стеффани уға закон буйынса 1701 йылда Бөйөк Британияның короле буласаҡ курфюрст Георг I Ганновер һарайында капельмейстер булырға ярҙам итә. Ганноверҙа капельмейстер булып эшләгән ваҡытында Гендель Галлелағы олоғайған һуҡыр әсәһенә килә[29]. Гендель Лондонға барырға рөхсәт һорай һәм уны алып, 1710 йылдың көҙөндә Бөйөк Британияның баш ҡалаһы аша Дюссельдорф һәм Голландияға юллана.